সুদীপ্ত বন্দ্যোপাধ্যায় কবিতা মিলনসাগর Sudipta Bandyopadhyay Poetry MILANSAGAR
সুদীপ্ত বন্দ্যোপাধ্যায় - ১৯৬৮ সালে উচ্চমাধ্যমিক পাশ করেছিলেন। তখন উচ্চমাধ্যমিক
পরীক্ষা হতো ১১ শ্রেণীর পর। কবি খুব মেধাবী ছাত্র ছিলেন তাই ধরা যায় যে তিনি ঠিক ঠিক ১৬ বছর
বয়সেই উচ্চমাধ্যমিকে উত্তীর্ণ হয়েছিলেন। সেই হিসেবে তাঁর জন্মের বছর দাঁড়ায় ১৯৫২ সাল।
অষ্টম শ্রেণী অবধি চুঁচুড়া দেশবন্ধু মেমোরিয়াল স্কুলে তিনি পড়েছেন। এর পর নবম শ্রেণীতে সে ভর্তি হলেন
হুগলী কলিজিয়েট স্কুলে। সরকারী স্কুলে হাজারো বিধিনিষেধের গণ্ডি পেরিয়েও তিনি কিন্তু কোটি কোটি
নিষ্পেষিত নির্যাতিত মানুষের কথা চিন্তা করতেন এবং তাদের সেবায় মনপ্রাণ উত্সর্গ করেছিলেন। এর
পরিচয় পাওয়া যায় তাঁর ঐ সময়কার বিভিন্ন লেখার মধ্যে। জনগণের সেবায় মৌলিক নীতিটির ভ্রূণ তার
মনে জন্মলাভ করেছিল সেই বিদ্যালয় জীবন থেকেই।
এরপর ১৯৬৮ সালে প্রচলিত শিক্ষা ব্যবস্থাতেই অত্যন্ত কৃতিত্বের সঙ্গে প্রথম বিভাগে উচ্চ
মাধ্যমিক পরীক্ষায় সে উত্তীর্ণ হয়ে, পদার্থবিদ্যায় অনার্স নিয়ে ভর্তি হলেন তার বিদ্যালয়েরই প্রতিবেশী
মহাবিদ্যালয়টিতে, হুগলী মহসীন কলেজে।  ইতিমধ্যে  ঘটে  গেছে নকশালবাড়ির ঐতিহাসিক কৃষক
সংগ্রাম ( ১৯৬৭ )।
১৯৭০ সালে মহাবিদ্যালয়ের পার্ট ওয়ান পরীক্ষা অসম্পূর্ণ রেখেই “মাওবাদী কমিউনিষ্ট কেন্দ্র” নামক
সংগঠনের একজন সর্বক্ষণের বিপ্লবী কর্মী হিসাবে চলে যান গ্রামে --- কাঁকসা-য়।
দীর্ঘদিনের আত্মগোপনকারী বিপ্লবী জীবন যাত্রা তার মানসিক শক্তিকে দৃঢ় থেকে দৃঢ়তম করতে পারলেও
ভেতর ভেতর তার জৈবিক দেহটার ওপর আক্রমণ চালিয়ে যাচ্ছিল। শেষে এনকেফেলাইটিস রোগে আক্রান্ত
হয়ে এই বিপ্লবী কমিউনিষ্ট যোদ্ধা মৃত্যুবরণ করেন। তাঁর মৃত্যু কোথায় বা কবে হয়েছিল তা
কোথাও আমরা খুঁজে পাইনি।
আমরা  মিলনসাগরে  কবি সুদীপ্ত বন্দ্যোপাধ্যায়ের কবিতা  তুলে আগামী প্রজন্মের কাছে পৌঁছে দিতে
পারলেই এই প্রয়াসের সার্থকতা।
আমরা কবি রাজেশ দত্তর কাছে ভীষণভাবে কৃতজ্ঞ, কবি সুদীপ্ত বন্দ্যোপাধ্যায়ের এই পাতাটি তৈরী করার
সবরকম তথ্য, আমাদের দেবার জন্য তাঁর ব্যক্তিগত সংগ্রহ থেকে। আমরা আরও কৃতজ্ঞ শ্রী চিররঞ্জন
পালের  (চলভাষ +৯১৯৪৩৪৫১৬৮৯৮)  কাছে তাঁর  নানাভাবে  এই পাতাটি তৈরী করতে  সাহায্য করার
জন্য। স্বপন দাসাধিকারী সম্পাদিত  “এবং জলার্ক” থেকে ২৫.০৫.১৯৯৮ তারিখে প্রকাশিত “সত্তরের শহীদ
লেখক শিল্পী”, গ্রন্থ থেকে নেওয়া তথ্যাদি নেওয়া হয়েছে। আমরা তাঁদের কাছেও কৃতজ্ঞ।
উত্স - সুদীপ্ত বন্দ্যোপাধ্যায়ের কথা, স্বপন দাসাধিকারী সম্পাদিত, ‘সত্তরের শহীদ লেখক শিল্পী’,  ১৯৯৮।
কবি সুদীপ্ত বন্দ্যোপাধ্যায়ের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১৬.১১.২০১৫
...